burgasdotpro/wikipedia huggingface dataset:
Tomas Tranströmer

Tomas Tranströmer (* 15. apríl 1931, Štokholm, Švédsko26. marec 2015, Štokholm) bol švédsky básnik, spisovateľ, prekladateľ a psychológ. V roku 2011 získal Nobelovu cenu za literatúru. Švédska akadémia ho ocenila za jeho "hutné, presvetlené obrazy, ktoré nám poskytujú nový prístup ku skutočnosti". Stal sa tak prvým Švédom od roku 1974, ktorý toto ocenenie získal.
Životopis.
Narodil sa v rodine učiteľky a novinára. V roku 1956 vyštudoval psychológiu na Štokholmskej univerzite. Tejto profesii (pracoval istý čas aj s mladými delikventmi a drogovo závislými) sa venoval súbežne s literatúrou až do roku 1990, keď ho postihla mozgová mŕtvica, ktorá čiastočne paralyzovala jeho telo a obrala ho o dar reči. Napriek tomu sa i naďalej stretával so svojimi čitateľmi a nevzdal sa aktívneho života. V úlohe jeho hovorcu vystupovala básnikova manželka Monica, ktorá ho sprevádzala na cestách a pri verejných stretnutiach. Tranströmer navštívil Slovensko trikrát: ako hosť 18. svetového kongresu básnikov (1998), ako hosť Festivalu Jána Smreka (2000) - zakaždým pozvaný svojím priateľom a prekladateľom M. Richterom - a ako hosť podujatia Básnické svety Milana Rúfusa a Tomasa Tranströmera (2006), ktorý v Bratislave zorganizovala N. Hammarbergová.
Tvorba.
Básne písal od trinástich rokov. V roku 1954 mu vyšla prvá básnická zbierka. Vo svojom diele "Tranströmer" rozvíja tradície modernistického, expresionistického a surrealistického jazyka poézie 20. storočia. V jeho básňach je tiež zrejmá hudobná inšpirácia (v minulosti hral na piano a na organ), reflektuje náboženské skúsenosti a tematizuje v nich i údel človeka strateného v súčasnom svete. Jeho jazyk je úsporný, súčasne ním však evokuje sýte obrazy plné paradoxov. 
V roku 2011 mu bola udelená Nobelova cena za literatúru. Už predtým získal niekoľko literárnych ocenení, napríklad Petrarkovu cenu v Nemecku, Griffinovu cenu v Kanade, Literárnu cenu Severskej rady (1990) alebo Cenu Jána Smreka (1998) na Slovensku.
Jeho básnické zbierky boli preložené do cca 60 jazykov. Na Slovensku vyšiel v roku 1996 výber "Básne pre živých a mŕtvych" (preklad Milan Richter; Knižná dielňa Timotej) a v roku 2001 vyšli jeho zobrané básne "Medzi allegrom a lamentom" (preklad Milan Richter, Milanium; Cena Zory Jesenskej za básnický preklad a prémia Literárneho fondu). 
Koncom roku 2014 vydalo české vydavateľstvo Dauphin jeho vybrané básne: "Přijde smrt a vezme ti míry "(preklad Milan Richter a Vít Janota). 
Knižne vydal
Guyanská vysočina

Guyanská vysočina (, ) je pohorie v severozápadnej časti Južnej Ameriky. Má rozlohu okolo 1 mil. km² a ohraničujú ho veľtoky Amazon z juhu a Orinoko zo severu.
Pohorie zasahuje na územie štátov Brazílie, Venezuely, Kolumbie, Guyany, Surinamu a Francúzskej Guayany. Veľká časť Guyanskej vysočiny je súčasťou národného parku Canaima. Najvyšším vrchom je vysoký Pico da Neblina (niektoré zdroje uvádzajú ), ktorý je zároveň najvyšší vrch Brazílie.
Geológia.
Geologicky je Guyanská vysočina súčasťou Juhoamerickej platformy. Tvorí východnú časť tzv. Amazonského štítu, ktorá je označovaná ako Guyanský štít. Štít vznikol počas zložitých magmatických a metamorfných procesov pred asi 2,1 až 1,9 miliardami rokov počas Trans-Amazonského vrásnenia v paleoproteroziku. Tvoria ho hlavne premenené a vyvreté horniny.
Pico da Neblina

Pico da Neblina je najvyšší vrch Guyanskej vysočiny i Brazílie. Má výšku a leží na brazílsko-venezuelskej hranici, v štáte Amazonas. Vrch sa nachádza v masíve Serra do Imeri, v národnom parku Parque Nacional do Pico da Neblina, ktorý zaberá plochu .
When We Stand Together

„When We Stand Together“ je hlavný singel kanadskej rockovej skupiny Nickelback z ich siedmeho štúdiového albumu "Here and Now". Singel bol spolu s ďalším singlom „Bottoms Up“ bol určený na bezplatné stiahnutie dňa 22. septembra 2011 na oficiálnej webstránke skupiny. Obe skladby boli vydané ako single dňa 26. septembra, a vo forme digital download dňa 27. septembra 2011. Skladba je tiež nazývaná „We Must Stand Together“.
Bottoms Up

„Bottoms Up“ je singel kanadskej rockovej skupiny Nickelback, a je v poradí druhý singel z ich siedmeho štúdiového albumu "Here and Now". Skladba bola vydaná na bezplatné stiahnutie dňa 22. septembra 2011 na oficiálnej webstránke skupiny, a dňa 26. septembra bola vydaná ako singel. Vo forme digital download bola k dispozícii dňa 27. septembra 2011.
Slovenské národné družstvo pozemného hokeja žien

Slovenské národné družstvo pozemného hokeja žien je národné družstvo žien, ktoré reprezentuje Slovensko v medzinárodných hokejových súťažiach a priateľských zápasoch. Pôsobí pod záštitou Slovenského zväzu pozemného hokeja (SZPH). Jeho najvýraznejším úspechom je 3. miesto na ME 2005 C kategórie na tráve a 4. miesto na HME 1996 v hale. V júli 2017 mu patrilo vo svetovom outdoorom rebríčku FIH 47. miesto. Vo svetovom halovom rebríčku FIH mu v októbri 2017 patrilo 26. miesto.
Zostava.
Zostava družstva na MS II. divízie 2014:
Counterstrike

Counterstrike je juhoafrická drum and bassová producentská dvojica pochádzajúca z Kapského Mesta, a skladajúca sa z Justina Scholtemeyera a Eatona Crousa. Sú považovaní za priekopníkov juhoafrickej drum and bassovej scény. Sú známi pre svoje drsné kompozície a vysoko energické zvuky inšpirované metalom, technom a tiež techstepom.
Shapeshifter

Shapeshifter (niekedy označovaná ako New Zealand Shapeshifter) je živá drum and bassová skupina z Nového Zélandu. Skupina bola hodnotená ako hudobný fenomén pre ich prelomové komcertné vystúpenia a unikátne spojenie ťažkého soulu s drum and bassom.
Utahceratops

Utahceratops („rohatá tvár z Utahu“) bol rod bylinožravého rohatého dinosaura, ktorý žil v období vrchnej kriedy (stupeň kampán, asi pred 76 až 75 miliónmi rokov) na území dnešného amerického štátu Utah. Jediný druh je Utahceratops gettyi.
Fosílie tohto dinosaura boli objavené vo vrstvách súvrstvia Kaiparowitz (územie dnešného Grand Staircase-Escalante National Monument) a opísané paleontológom Scottom D. Sampsonom a jeho kolegami v roku 2010. Tento rohatý dinosaurus dosahoval 6 až 7 m na dĺžku, 2 m na výšku a vážil 3 až 4 t.
Geranosaurus

Geranosaurus (v preklade "žeriavový jašter") je vyhynutý rod malého vtákopanvového dinosaura, zrejme príslušníka čeľade Heterodontosauridae. Jeho jediným druhom je Geranosaurus atavus.
V súčasnosti ide o "nomen dubium", pretože rod je známy len na základe jedinej čeľuste, objavenej na území dnešnej Juhoafrickej republiky. Tá radí tohto dinosaura medzi vtákopanvové, presnejšie zaradenie je však neisté. Opísal ho paleontológ Robert Broom v roku 1911.
Histidín

Histidín (skratka His alebo H) je proteínogénna aminokyselina. U človeka je histidín považovaný za esenciálnu aminokyselinu, pretože si ju nedokáže syntetizovať, ale väčšinou len u detí. Je kódovaný kodónmi CAU a CAC.
Histidín bol prvýkrát izolovaný nemeckým lekárom Albrechtom Kosselom v roku 1896.
Štruktúra.
Histidín, podobne ako ostatné α-aminokyseliny, existuje v podobe dvoch enantiomérov, ale len -enantiomér sa bežne vyskytuje v biologických systémoch.
Imidazolový kruh histidínu existuje v dvoch tautoméroch – atóm vodíka sa môže nachádzať na dusíkových atómoch Nδ alebo Nε. Tieto tautoméry sa niekedy označujú skratkami Hid a Hie.
p"K"a bočného reťazca histidínu (imidazolu) je približne 6,0, čo znamená, že pri pH v bunke je asi 10 % histidínu protónovaných. V takom prípade sú protónované oba dusíkové atómy imidazolového kruhu. Tento izomér sa takisto označuje skratkou Hip.
Imidazolová skupina histidínu sa často účastní väzby na atóm kovu v metaloproteínoch, teda bielkovinách, ktoré vo svojej štruktúre viažu atóm kovu.
Metabolizmus.
Biosyntéza.
Väčšina uhlíkových atómov histidínu pochádza z fosforibozylpyrofosfátu. Posledný uhlíkový atóm pochádza zo štruktúry ATP. Počas syntézy dochádza k otvoreniu pyrimidínového kruhu adenínu. Následne sa odštiepi 5-aminoimidazol-4-karboxamidribonukleotid (AICAR), ktorý sa recykluje v syntéze purínových báz, a imidazolgylcerolfosfát, ktorý sa postupne premení na histidín.
Rozklad.
Enzým histidínlyáza premieňa histidín na amoniak a kyselinu urokanovú. Nedostatok tohto enzýmu sa prejavuje vo forme vzácnej metabolickej poruchy histidinémie. Kyselina urokanová sa potom rozkladá na 4-imidazolón-5-propionát, "N"-formiminoglutamát a nakoniec na glutamát. To z histidínu robí glukogénnu aminokyselinu.
Význam.
Histidín je často súčasťou aktívnych miest enzýmov.
V ľudskom tele funguje histidín ako prekurzor pre výrobu histamínu a karnozínu. Syntézu histamínu katalyzuje histidíndekarboxyláza, ktorá z histidínu štiepi oxid uhličitý:
Histidín nemá žiadny pozorovateľný vyplv na liečbu reumatickej artritídy. Účinok histidínu na liečbu vysokého tlaku nie je úplne jasný, je možné, že histidín znižuje vysoký tlak len u určitých populácii. Histidín je súčasťou karnozínu, ktorý pomáha s kardiovaskulárnymi problémami.
Bezpečnosť.
Smrtiaca dávka (LD50) pre potkana pri orálnom podaní je viac ako 8000 mg/kg. Pre ľudí nie je známa tolerovateľná horná dávka, ale podľa výskumov je to viac než 4,5 g/deň.
Elaphrosaurus

Elaphrosaurus („ľahký jašter“) bol rod dvojnohého mäsožravého dinosaura (teropóda), žijúceho v období vrchnej jury (stupeň kimmeridž) na území dnešnej Tanzánie. Typový a jediný druh Elaphrosaurus bambergi opísal nemecký paleontológ Janensch v roku 1920. Ľahko stavaný Elaphrosaurus mal pretiahnuté telo s plochou hrudnou časťou a veľmi dlhý krk. Jeho predkolenia boli o niečo dlhšie ako stehenné kosti, čo je presvedčivý dôkaz, že Elaphrosaurus bol mimoriadne dobrý bežec. Meral približne na dĺžku, na výšku a vážil asi . Lebka sa nenašla.
Pop (film)

Pop () je ruský film z roku 2010.
Dej.
Dej sa odohráva počas 2. svetovej vojny. Pravoslávny kňaz (pop) Alexander v dedine Tichoje v Litve má za úlohu obnovu náboženského života v Pskovskom regióne. Je to jednoduchý kresťan veriaci v Krista a človek s veľkým srdcom. Ocitne sa však uprostred protichodných záujmov medzi nemeckými okupantmi a sovietskou políciou kolaborujúcou s Nemcami. Na konci je v roku 1944 otec Alexander po príchode Červenej armády odvezený na neznáme miesto.
Slovenské národné bejzbalové družstvo mužov

Slovenské národné bejzbalové družstvo mužov je národné družstvo mužov, ktoré reprezentuje Slovensko v medzinárodných bejzbalových súťažiach a podujatiach a priateľských zápasoch. Funguje pod záštitou Slovenskej bejzbalovej federácie (SBF). Jeho najvýraznejším úspechom je 2. miesto v skupine B na ME B kategórie 2002. V roku 2010 mu patrilo v medzinárodnom rebríčku IBAF 54. miesto.
Konopka

Konopka je priezvisko, pozri Konopka (priezvisko), napr.:
Jurodivý

Jurodivý je ruský (pravoslávny a gréckokatolícky) druh blázna pre Krista. Je to označenie svätca, ktorý sa v očiach sveta úmyselne správal ako bláznivý.
Títo svätci často chodili polonahí, správali sa provokatívne až urážlivo (stále však s nejakým cieľom) alebo hovorili v hádankách.
Medzi bláznov pre Krista patria napr. Andrej Bláznivý, Xénia Peterburská a iní.
Achille Lauro (loď)

Achille Lauro (pôvodným názvom Willem Ruys) bola osobná výletná loď so sídlom v Neapole v Taliansku, ktorá je známa predovšetkým kvôli únosu palestínskymi teroristami Palestínskeho oslobodzovacieho frontu v roku 1985. Bola postavená v rokoch 1939 až 1947. V roku 1994 sa v Indickom oceáne blízko Somálska po požiari potopila.
Únos.
Dňa 7. októbra 1985 štyria muži reprezentujúci Palestínsky oslobodzovací front prevzali kontrolu nad loďou blízko pobrežia Egyptu, keď sa loď plavila z Alexandrie do Port Said. Únoscovia boli prekvapení tým, že sa posádka lode správala prenáhlene. Posádku a cestujúcich držali únoscovia ako rukojemníkov a nariadili plavbu do Tartusu v Sýrii, pričom požadovali prepustenie 50 Palestínčanov z izraelských väzníc. Potom, čo bolo zamietnuté povolenie kotviť v doku v Tartuse, únoscovia zabili postihnutého židovsko-amerického cestujúceho Leona Klinghoffera a hodili ho cez palubu do mora.
Perryton (Texas)

Perryton je americké mesto a sídlo okresu Ochiltree County v severnom Texase. Bolo založené v roku 1919 s cieľom byť sídlom Ochiltree County. Už v roku 1925 sa v meste a okolí nachádzalo päť obilných síl, keďže pestovanie obilia zostáva jedným z hlavných odvetví hospodárenia mesta a okolia. V osemdesiatych rokoch do mesta prišiel strojársky priemysel. Miestni obyvatelia nazývajú svoje mesto "Wheatheart of the Nation" (Obilné srdce Spojených štátov).
Zdroj.
Perryton na Handbook of Texas
Grime

Grime je hudobný štýl, ktorý vznikol v Bow v Londýne začiatkom 21. storočia, predovšetkým zo žánrov UK garage, dancehall a hip-hop. Medzi priekopníkov patria Dizzee Rascal, Wiley, Kano, Jammer, Newham Generals, Crazy Titch Ghetts a Gleb
Charakteristika.
Grime je spojením 2-stepu, 4x4, lámaných beatov, spolu s tempom okolo 140 BPM a zložením z rôznych syntetizátorových a strunových zvukov. Štylisticky, grime čerpá z mnohých žánrov, vrátane UK garage, dancehall, hip-hop. Texty a hudba kombinujú futuristické elektronické prvky temných, hrdelných basových liniek.
České středohoří

České středohoří alebo po slovensky aj České stredohorie () je geomorfologický celok a pohorie na severozápade Čiech. Patria do Krušnohorskej subprovincie a veľká časť pohoria leží v CHKO České středohoří. Najvyšším vrchom pohoria je Milešovka ().
Údolie Labe rozdeľuje České středohoří na dva geomorfologické podcelky: "Verneřické středohoří" na pravom a "Milešovské středohoří" na ľavom brehu Labe. S rozlohou 1266 km² nepatrí medzi rozsiahle pohoria, no je najmohutnejším prejavom sopečnej činnosti v Česku. V celej oblasti prevažuje čadič.
Horopis.
České středohoří je samostatným geomorfologickým celkom Krušnohorskej subprovincie.
Vodné toky.
Os stredohoria tvorí mimoriadne úrodné údolie Labe. Ďalšími významnejšími tokmi sú Ploučnice a Bílina.
Osídlenie.
Mestá v okolí: Česká Lípa, Děčín, Litoměřice, Louny, Lovosice, Most, Roudnice nad Labem, Teplice, Ústí nad Labem
Ochrana prírody.
Rovnomenná chránená krajinná oblasť s rozlohou bola vyhlásená v roku 1976. Na území pohoria je ďalších 39 maloplošných chránených území.
Fresnosaurus

Fresnosaurus je vyhynutý rod dlhokrkých plesiosaurov, žijúcich v období vrchnej kriedy (stupeň mástricht) na území dnešnej Severnej Ameriky (Kalifornia). Typový a tiež jediný známy druh tohto rodu – Fresnosaurus drescheri, opísal paleontológ Welles v roku 1943.
Podobne ako všetky ostatné plesiosaury, aj Fresnosaurus sa pohyboval všetkými štyrmi plutvami ako dnešné korytnačky. Živil sa kostnatými rybami, amonitmi a belemnitami.
Alice (Texas)

Alice je americké mesto a sídlo okresu Jim Wells County v južnom Texase. Ako mnoho iných texaských miest, jeho vznik súvisí so železnicou. V roku 1880 mala viesť železnica cez mesto Collins, nachádzajúce sa tri míle od Alice. Miestni obyvatelia však odmietli predať pozemky na výstavbu, preto trasa železnice bola posunutá tri míle na západ a okolo železničnej zastávky vzniklo mesto, ktoré vo význame i počte obyvateľstva predbehlo Collins a stalo sa sídlom okresu.
Hospodárstvo mesta je založené na ťažobnom priemysle. V meste sa nachádza vysoká škola a dve golfové ihriská.
Milešovka

Milešovka () () je najvyšší vrch v Českom stredohorí. Meno získala podľa neďalekého Milešova () a je miestom s najdrsnejším počasím v Česku. Z vrcholu, na ktorom je okrem rozhľadne i meteorologická stanica, je ďaleký kruhový rozhľad. Vrch patrí do národnej prírodnej rezervácie s rozlohou 51,3 ha, ktorá bola vyhlásená v roku 1951.
Turistika.
Milešovka patrí k ľahšie prístupným vrchom s vynikajúcim výhľadom. Turistické chodníky na vrchol vedú z Velemína, Bílky, Černčic a Milešova. Na vrchole je cez sviatky a v turistickej sezóne dostupné občerstvenie a k dispozícií je i návšteva rozhľadne s odborným výkladom a informáciami o histórii meteorologického observatória.
Filozofická fakulta Masarykovej univerzity

Filozofická fakulta Masarykovej univerzity (FF MU) je jedna z deviatich fakúlt Masarykovej univerzity v Brne. Patrí medzi štyri najstaršie fakulty univerzity a počtom študentov, rôznorodosťou študijných oborov je najväčšou fakultou.
Filozofická fakulta sídli na ulici Arne Nováka v Brne, avšak využíva aj mnoho budov v rámci mesta na Komenského a Janáčkovom námestí, na Údolní alebo Grohovej ulici. V priestoroch filozofickej fakulty na Grohovej ulici pôvodne sídlila aj dnes už samostatná Fakulta sociálnych štúdií Masarykovej univerzity. 
V roku 2015 boli verejnosti sprístupnené zrekonštruované budovy, realizované ako súčasť "Centra podpory humanitných vied CARLA" z operačného programu "Výskum a vývoj pre inovácie" s rozpočtom 585 mil. českých korún.
História.
Počiatky filozofickej fakulty siahajú do roku 1919, svojich prvých študentov prijala v roku 1921. 
Štúdium.
Filozofická fakulta ponúka bakalárske a nadväzujúce magisterské programy. Mnohé programy sa študujú v kombinácii dvoch študijných oborov prezenčne alebo je ich možné študovať aj externe, v tzv. kombinovanej forme. Niektoré študijné obory sú kombinovateľné s obormi na fakulte sociálnych štúdií.
Bakalárske študijné programy (stav k 2016):
Nadväzujúce magisterské programy sú v rovnakej ponuke doplnené o "Prekladateľstvo a tlmočníctvo" a "Učiteľstvo pre stredné školy".
Doktorské štúdium doplňuje možnosť rigorozného, habilitačného a inauguračného konania a rad celoživotných vzdelávacích programov. 
Štatistika.
V októbri 2011 tu už študovalo 10 853 študentov vo všetkých formách, pedagogickú činnosť zabezpečovalo 328 pedagógov. 
V súčasnosti je počtom študentov a množstvom študijných programov, ktoré ponúka, najväčšou fakultou univerzity. 
Osobnosti.
Dekani.
Od založenia fakulty v roku 1919 boli dekanmi postupne:
Good Feeling

„Good Feeling“ je skladba amerického rappera Flo Ridu z jeho štvrtého štúdiového albumu "Wild Ones". Bola vydaná ako prvý singel dňa 29. augusta 2011 v USA. Debutovala na 82. mieste v rebríčku Billboard Hot 100.
Skladba obsahuje sample piesne „Levels“ od Avicii, ktorá obsahuje sample piesne „Something's Got a Hold On Me“ od Etty James.
Hudobné video.
Textové video bolo nahrané na Flo Ridov YouTube kanál dňa 29. augusta 2011. Video bolo natočené dňa 27. septembra 2011.
Dionýz Majdák

MUDr. Dionýz Majdák (* 25. september 1901, Prešov – † 26. august 1973, Prešov) bol slovenský lekár – chirurg.
Život.
Narodil sa v Prešove, základnú školu vychodil v Levoči, stredoškolské štúdiá ukončil v Prešove. Lekársku fakultu začal študovať v Budapešti po 1. svetovej vojne v r. 1919, odkiaľ prešiel po stabilizácii pomerov v novej Československej republike do Prahy. Po promócii roku 1925 na českej Karlovej univerzite odišiel do Košíc, kde získal základy chirurgie a medicínskeho myslenia. Od roku 1929 bol jeho primárom prof. Ján Kňazovický. 
Ako chirurg pracoval najprv na chirurgickom oddelení v Košiciach a v Prešove, hospitácie vykonal aj v Česku na troch klinikách – na 1. českej chirurgickej klinike Praha (prof. Jirásek), na ušnej klinike Praha (prof. Přecechtěl) a na chirurgickej klinike Brno (prof. Petřivalský). Dňa 23. novembra 1937 získal vysvedčenie o štátnej skúške (Krajinský úrad Bratislava), potom pôsobil na Očnej a kožnej klinike Bratislava a ako štátny obvodný lekár v Novom Meste nad Váhom. Od 1. januára 1939 nastúpil do mestskej nemocnice sv. Alžbety v Banskej Štiavnici na novozriadený primariát. Celý svoj ďalší profesionálny život sa venoval rozvoju zdravotníctva v tomto meste. Po vojne sa oženil s kolegyňou z nemocnice, s ktorou mal 3 deti.
Ku koncu roka 1962 odišiel zo zdravotných dôvodov do dôchodku a 25. júna 1963 opustil Banskú Štiavnicu. Skonal v Prešove 26. augusta 1973.
Dielo.
V Banskej Štiavnici postupne budoval zo zaostalej zdravotnej jednotky s 50 posteľami v provizórnych podmienkach modernú nemocnicu. Za vojny nemocnica okrem medicínskych funkcií chránila obete vojnového prenasledovania – napr. Zuzana Baroková zo štiavnickej židovskej rodiny sa v nej na jeseň 1944 zachránila pred deportáciou a celý život považovala nemocnicu a menovite Dr. Majdáka za svojich záchrancov.
&lt;br&gt;Po vojne sa nemocnica postupne rozvinula na komplexný ústav so všetkými základnými oddeleniami. Chirurgické oddelenie v Banskej Štiavnici sa stalo uznávaným ústavom. Popri nemocnici sa v Banskej Štiavnici v tej dobe opätovne rozvinula aj moderná pracovná medicína, predovšetkým v oblasti banskej medicíny. 
&lt;br&gt;MUDr. Dionýz Majdák vykonával popri funkcii primára chirurgie aj funkciu riaditeľa nemocnice. Bol uznávaným odborníkom predovšetkým pre chirurgiu brušnej dutiny. Jeho vplyvom bol poznamenaný celý rad významných odborníkov v slovenskej i českej medicíne, o. i. MUDr. Imrich Hudec – zakladateľ prvého traumatologického oddelenia na Slovensku v Banskej Bystrici, MUDr. Andrej Sitár, prednosta interného oddelenia krajskej nemocnice v Banskej Bystrici, MUDr. Roman Schröder, prednosta Neurochirurgického oddelenia v Brne, MUDr. Filip Danninger sr., primár gynekologického oddelenia v Banskej Štiavnici, MUDr. Josef Řídký, primár detského oddelenia v Žiari nad Hronom, MUDr. Zlatica Bancíková – Skladaná, primárka oddelenia ARO v Žiari nad Hronom, MUDr. Otília Zigová, primárka oddelenia ARO v Banskej Štiavnici a ďalší.
Ö3 Austria Top 40

Ö3 Austria Top 40 je oficiálna rakúska hitparáda singlov, a takisto aj rozhlasová show, ktorú prezentuje, vysielaná na Hitradio Ö3. V show sú predstavované rakúske single, vyzváňacie tóny a download hitparáda. Hitparáda vznikla 26. novembra 1968 pod názvom "Disk Parade".
Online verzie hitparády sú na charts.orf.at a austriancharts.at a majú 75 pozícii, pričom aj napriek tomu charts.orf.at sa označuje ako "Ö3 Austria Top 40".
Marble Falls (Texas)

Marble Falls je americké mesto v Burnet County v centrálnom Texase. Nachádza sa severovýchodne od Austinu a severne od San Antonia. Rovnomenné jazero Marble Falls je súčasťou Highland Lakes, najväčšieho jazerného systému v Texase. Vzhľadom k svoje polohe približne v strede Texaskej vrchoviny je mesto populárnou destináciou pre nadšencov vodných športov, rybárstva a poľovníctva. Každoročne v auguste sa tu konajú preteky motorových člnov, jedni z najväčších v Spojených Štátoch. 
Mesto je súčasťou "Marble Falls, TX Micropolitan Statistical Area", ktorá zahŕňa celú Burnet County s počtom obyvateľstva viac ako 40 000. Táto aglomerácia je súčasťou väčšieho aglomeračného celku, "Austin-Round Rock-Marble Falls, TX Consolidated Statistical Area".
Hospodárstvo.
V sedemdesiatych rokoch sa mesto stalo centrom turistického ruchu pre jazerný región Highland Lakes. Počas posledných tridsiatich rokov mesto vyrástlo na retailové a zábavné centrum. Počet turistov a firiem, investujúcich v regióne sa stále zvyšuje.
Vlasy (film)

Vlasy () sú jeden z najznámejších filmových muzikálov Miloša Formana. Natočil ho v roku 1979 podľa rovnomenného broadwayského muzikálu z roku 1968. Texty piesní napísali Gerome Ragni a James Rado. Hudbu zložil Galt MacDarmot. Do kín v Česko-Slovensku bol film uvedený až 1. mája 1989.
Slovenské národné softbalové družstvo mužov

Slovenské národné softbalové družstvo mužov je národné družstvo mužov, ktoré reprezentuje Slovensko v medzinárodných softbalových súťažiach a priateľských zápasoch. Funguje pod záštitou Slovenskej softbalovej asociácie (SSA). Jeho najväčším úspechom je 4. miesto na majstrovstvách Európy 1993 a 1995. Na majstrovstvá sveta sa nedokázalo kvalifikovať ani raz. V roku 2010 viedol družstvo tréner Peter Šelepec, od roku 2018 je to Ján Čech.
Zostava družstva.
Zostava družstvá na ME 2018:
Slovenské národné softbalové družstvo žien

Slovenské národné softbalové družstvo žien reprezentuje Slovensko v medzinárodných ženských softbalových súťažiach a podujatiach a priateľských zápasoch. Funguje pod záštitou Slovenskej softbalovej asociácie (SSA). Jeho najvýraznejším úspechom je 7. miesto na ME 2007.
Weatherford (Texas)

Weatherford je americké mesto a sídlo okresu Parker County v severovýchodnom Texase. Je západným predmestím mesta Fort Worth a súčasťou aglomerácie Dallas-Fort Worth. Nachádza sa tu vysoká škola Weatherford College. V meste sa nachádza viac ako 60 viktoriánskych budov, postavených na prelome 19. a 20. storočia. Mesto má prezývku "Peach Capital of Texas", z dôvodu množstva broskýň, pestovaných v okolí mesta. Obyvatelia Parker county vybrali mesto ako sídlo okresu v referende.
Oliver Práznovský

Oliver Práznovský (* 15. február 1991, Bratislava) je profesionálny slovenský futbalista.
Kariéru započal v Žiline, ktorej je čiastočným odchovancom. V roku 2010 sa sťahoval na hosťovanie do Rimavskej Soboty. V roku 2011 prestúpil do Ružomberka, kde hral štyri roky. Vyskúšal si aj angažmán v Poľsku, Rusku a Arménsku. V lete 2019 bol voľným hráčom po vypršaní zmluvy so Zlatými Moravcami.
San (rieka)

San (, ) je rieka v juhovýchodnom Poľsku. Pramení na hranici s Ukrajinou v nadmorskej výške a po 444 km ústi do Visly. Odvodňuje územie s rozlohou a priemerný prietok dosahuje /s.
Preteká mestami Dynów, Przemyśl, Przeworsk, Jarosław, Lesko, Leżajsk, Nisko, Radymno, Rudnik, Sanok, Sieniawa, Stalowa Wola, Zagórz
Tomáš Huber

Tomáš Huber (* 29. august 1985, Jablonec nad Nisou) je český futbalový obranca. V súčasnosti pôsobí v klube MFK Ružomberok.
Hornonitrianske bane Prievidza

Hornonitrianske bane Prievidza (HBP), a. s. je akciová spoločnosť, ktorej hlavným poslaním je ťažba hnedého uhlia. HBP sú najväčšia slovenská uhoľná ťažobná spoločnosť so 72% dodávok hnedého uhlia na Slovensku. Sídlo majú v Prievidzi. V roku 2018 v spoločnosti pracovalo približne 4000 ľudí.
Produkcia.
V roku 2010 HBP vyťažili v troch ťažobných úsekoch: Bane Cigeľ, Bane Handlová a Bane Nováky spolu 2,059 milióna ton uhlia. Pri príprave ťažobných kapacít vyrazili pracovníci spolu banských chodieb. "Rozhodujúcim odberateľom energetického uhlia sú Slovenské elektrárne, závod Elektráreň Nováky." Spotreba hnedého uhlia na Slovensku medziročne klesla. Spotrebitelia nakúpili 2,971 miliónov ton, čo je o 174 tisíc ton menej ako v roku 2009. Spoločnosť predala 53 506 ton triedeného uhlia. Spoločnosť sa venuje aj banským technológiám, v roku 2010 bolo do nich investovaných celkovo 150 680€. Spoločnosť si uvedomuje následky priemyselnej činnosti na prírodu Hornej Nitry. Na zmiernenie následkov banskej činnosti na povrch HBP realizovali rekultivácie vo výške 115 tisíc €. Za škody spôsobené banskou činnosťou uhradili 69 071 €.
Banská mechanizácia a elektrifikácia Nováky (BME) je odštepný závod zaoberajúci sa strojárenskou výrobou od roku 1982.
Vláda 12. decembra 2018 schválila koniec dotovania ťažby uhlia na výrobu elektriny v Hornonitrianskych baniach. Ťažba však môže ďalej pokračovať. Elektrárne majú zatiaľ povinnosť elektrinu vyrábať z nekvalitného hnedého uhlia. Dotácie vo výške 115 miliónov eur ročne preniesli distribútori elektriny na konečných spotrebiteľov. Spoločnosť pripravuje plány na svoju transformáciu na neťažobné projekty.
V októbri 2021 spoločnosť ukončila ťažbu v bani v Handlovej. Prepustí 237 pracovníkov, 95 sa zamestnalo v iných úsekoch.
20. decembra 2023 bola ukončená ťažba v Bani Nováky, vyťažením poslednej tony sa ukončila ťažba hnedého uhlia na Slovensku.
Banská záchranná činnosť.
Hlavná banská záchranná stanica je odštepným závodom Hornonitrianskych baní Prievidza. V slovenskom banskom záchranárstve funguje dvojstupňová štruktúra: hlavná banská záchranná stanica (HBZS) a závodné banské záchranné stanice (ZBZS). HBZS je garantom funcionality banského záchranárstva na Slovensku. HBZS spolupracuje s 18 ďalšími subjektami, ktoré prevádzkujú banskú činnosť. 255 z 357 banských záchranárov pôsobí v HBZS. Počas roku 2010 zasahovali v 57 prípadoch z toho 6 havarijných. Banícka záchranná služba je súčasťou integrovaného záchranného systému SR. HBZS poskytujú aj komerčné služby: meranie kvality ovzdušia, banské prieskumné práce, predaj a výmenu plastových okien, zdravotnícku starostlivosť a iné.
Kritika.
28. novembra 2018 vystúpilo na ťažobnú vežu firmy aktivistov Greenpeace. Na veži rozvinuli 15 metrov dlhý banner s nápisom „Skončite dobu uhoľnú!“.
Irving (Texas)

Irving je americké mesto v Dallas County v severovýchodnom Texase. Je súčasťou aglomerácie Dallas-Plano-Irving. V meste sa nachádza štvrť "Las Colinas", známa rozsiahlym súborom sôch Mustangs at Las Collinas, ktoré sú považované za svetový unikát. Časť letiska "Dallas/Fort Worth International Airport" sa nachádza v hraniciach mesta.
Ekonomika.
V meste sídli množstvo známych finančných telekomunikačných firiem, najväčším zamestnávateľom je Citigroup s približne 5 000 zamestnancami. Nokia tu má hlavnú pobočku pre celé Spojené štáty.
Svoj domovský štadión tu mal klub Dallas Cowboys, jeden z najúspešnejších tímov v histórii amerického futbalu.
Vzdelávanie.
Mesto je domovom vysokých škôl University of Dallas a North lake College. V meste sídli národné centrum skautskej organizácie Boy Scouts of America, jednej z najväčších mládežníckych organizácii v Spojených štátoch.
Doprava.
Mesto je prepojené s Dallasom systémom ľahkého metra, ktoré so sieťou patrí k najväčším systémom ľahkého metra v USA. Štvrť Las Collinas má magnetickú dráhu.
V roku 1974 bolo otvorené letisko Dallas-Fort Worth, ktoré patrí rozlohou k najväčším letiskám na svete.
I’ll Be Missing You

„I’ll Be Missing You“ je skladba ocenená cenou Grammy a hitový singel amerického rappera Puffa Daddyho spolu s americkou speváčkou Faith Evans a R&amp;B skupinou 112. Skladba je pamiatkou na rappera The Notorious B.I.G.a, ktorý bol zavraždený dňa 9. marca 1997. Skladba bola vydaná ako druhý singel z Combsovho albumu "No Way Out" a je založená na samploch piesne „Every Breath You Take“ od skupiny The Police z roku 1983.
Montesano

Montesano je americké mesto v štáte Washington neďaleko Seattle. Má asi 3 100 obyvateľov.
Post-metal

Post-metal je hudobný žáner, ktorý je zmesou post-rocku a heavy metalu.
Charakteristika.
Najjednoduchčí spôsob ako definovať post-metal je spojenie post-rocku a heavy metalu. Typickými post-metalovými nástrojmi sú dve až tri gitary, basová gitara, syntetizátory, bicie a spevák. Existuje množstvo čisto inštrumentálnych post-metalových skupín ako napr. Pelican či Russian Circles.
Love Never Dies

Love Never Dies ("Láska nikdy neumiera") je muzikál Andrew Lloyd Webbera, textárov Glenna Slatera a Charlesa Harta, ktorý vznikol podľa námetu Lloyda Webbera, Glenna Slatera a Bena Eltona. Tento muzikál je pokračovaním "Fantóma opery", ktorý mal premiéru v roku 1986.
"Love Never Dies" mal premiéru 9. marca 2010 v londýnskom "Adelphi Theatre". Muzikál zrežíroval Jack O'Brien. "Love Never Dies" drží prvenstvo na slávnom West Endu. Je to totiž prvýkrát, čo sa tam uviedlo pokračovanie nejakého muzikálu. Autori plánujú uvedenie na Broadwayi, ale americká verzia sa stále ladí podľa reakcií publika a odbornej kritiky na súčasnú londýnsku produkciu. Hlavných úloh v originálnom predstavení sa ujali Ramin Karimloo (Fantom), Sierra Boggess (Christine), Joseph Millson (Raul), Liz Robertson (Madame Giry) a Summer Strallen (Meg Giry).
V marci 2010 vyšiel dvojalbum s kompletnou štúdiovú nahrávkou muzikálu, ktorú spievajú vyššie menovaní umelci. Najznámejšími piesňami z muzikálu sú „Til Aj Hear You Sing“, „The Beauty Underneath“ a „Love Never Dies“.
Grand Prairie

Grand Prairie je americké mesto v Dallas County v severovýchodnom Texase. Je súčasťou aglomerácie Dallas-Fort Worth a je zároveň predmestím obidvoch veľkomiest. Mesto je známe svojimi parkmi, spolu je ich 52 a každoročne venuje nemalé čiastky na ich údržbu a rozvoj. Je rodiskom populárnej speváčky Seleny Gomez.
Hospodárstvo a doprava.
Najväčším zamestnávateľom v meste je školský obvod "Grand Prairie Independent School District", ktorý na ploche 100 km² má za úlohu starostlivosť o 22 000 žiakov a študentov na školách všetkých typov, okrem vysokoškolského vzdelávania. Druhým v poradí je firma Lockheed. American Airlines tu majú svoj hlavný office pre celé Spojené štáty.
Spojené štáty Veľkého Rakúska

Spojené štáty Veľkého Rakúska () bol návrh reformy štátosprávneho usporiadania Rakúsko-Uhorska, vytvorený skupinou vzdelancov, obklopujúcich nástupníka trónu Františka Ferdinanda, ktorý sa nikdy neuskutočnil. Myšlienkovým otcom tejto koncepcie bol Aurel Popovici v 1906.
Ku koncu 19. storočia sa začalo čoraz výraznejšie ukazovať, že najväčším problémom, ktorému čelí dualistická monarchia Rakúsko-Uhorsko bole, že obyvateľstvo pozostávalo z dvanástich rozličných etnických skupín, z ktorých len dve, Nemci a Maďari (tvorili spolu 44% obyvateľstva), mali moc. Ostatných 10 etnických skupín (Česi, Poliaci, Rusíni, Rumuni, Chorváti, Slováci, Bosniaci, Srbi, Slovinci a Taliani) nemalo takmer akúkoľvek politickú moc, jedine Chorváti mali obmedzenú autonómiu v Chorvátsko-slavónskom kráľovstve, ktoré vzniklo v roku 1868 po maďarsko-chorvátskom vyrovnaní. 
František Ferdinand d’Este plánoval radikálne prekresliť mapu Rakúska-Uhorska, vytvoriac tak množstvo národnostne a jazykovo homogénnych poloautonómnych "štátov", ktoré by boli súčasť únie Spojených štátov Veľkého Rakúska. Po zavraždení arcivojvodu plán ustúpil do úzadia a vojna, ktorá vypukla, ukončila stáročnú históriu Habsburskej monarchie
Útvary navrhované Aurelom Popovicim.
Nápad pochádzal od Ľudovíta Košúta, ktorý navrhoval pretvoriť Rakúske cisárstvo na tzv. "Podunajský štát", federatívny štát s autonómnymi oblasťami. 
K týmto štátom by navyše patrilo množstvo nemecky hovoriacich enkláv vo východnom Sedmohradsku, Banáte a ďalších častiach Maďarska, južnom Slovinsku, aj na Spiši a v okolí Smolníka, aj veľké mestá (ako napríklad Praha, Budapešť, Ľvov, Brno) a na ďalších miestach kde by mali autonómiu.
Zdroj.
Revolučná komunistická strana

Revolučná komunistická strana (skratka RKS) je názov blogu, ktorý na Slovensku vstúpil do povedomia predovšetkým výzvami na likvidáciu politikov z politických strán SDKÚ – DS, SMER – SD a SNS či podnikateľov z finančných skupín Penta Investment a J&amp;T. Podľa Správy Ministerstva vnútra ČR o extrémizme išlo o najväčší incident z oblasti ľavicového extrémizmu na Slovensku v roku 2011 . RKS bola neskôr medializovaná v súvislosti s videom, v ktorom si jeho autori zvolili za terč vyhrážania slovenských miliardárov Slavomíra Hatinu, Juraja Širokého, Zoroslava Kollára, Jaroslava Haščáka, Mareka Dospivu, Vladimíra Lexu staršieho, Milana Fiľa, Patrika Tkáča, Andreja Babiša, Jozefa Oravkina, Petra Korbačku a Ivana Jakaboviča. Za zverejnenie tohto videoklipu mal Policajný zbor vyvolať aktivity smerom k vypočutiu predstaviteľa RKS . V zodpovedajúcom období začala Okresná prokuratúra Bratislava I. v súvislosti s viacerými vyhrážkami Haščákovi vrátane videoklipu RKS trestné stíhanie vo veci prečinu podpory a propagácie skupín smerujúcich k potlačeniu základných práv a slobôd. Obsahom sa RKS hlási k ideológii marxizmu-leninizmu, propaguje násilné zmeny v spoločnosti, a odmieta politiku KSS pre údajný pacifizmus a neprincipiálnosť jej politiky. Podľa predchádzajúcich vyjadrení predstaviteľov Policajného zboru Slovenskej republiky polícia tento blog monitoruje, a doterajšie aktivity na tomto blogu sa spájajú výhradne s uverejňovaním stalinistických ideí na internete a vo verbálnej rovine . RKS nie je politickou stranou zapísanou v registri politických strán MV SR
Aurel Popovici

Aurel C. Popovici (* 16. október 1863, Lugoj – † 9. február 1917, Ženeva) bol rakúsko-uhorský právnik a politik rumunského pôvodu. 
Spolu s ostatnými rumunskými intelektuálmi združenými v Rumunskej národnej strany, v roku 1892 podpísal "Sedmohradské memorandum" – dokument žiadajúci rovnoprávne postavenie Rumunov a Maďarov v Sedmohradsku, dožadujúci sa zastavenia perzekúcií a maďarizačných pokusov. 
V roku 1906 navrhol federalizáciu Rakúsko-Uhorska a vytvorenie takzvaných Spojených štátov Veľkého Rakúska, pozostávajúcich z pätnásť jednotiek.
Je pochovaný na cintoríne vedľa Kostola sv. Mikuláša v rumunskom Brašove.
Slovenské národné futsalové družstvo mužov

Slovenské národné futsalové družstvo mužov je národné družstvo mužov, ktoré reprezentuje Slovensko v medzinárodných futsalových súťažiach, podujatiach a priateľských zápasoch. Funguje pod záštitou Slovenského futbalové zväzu (SFZ). Prvý medzinárodný zápas absolvovalo v roku 1992, keď prehralo s družstvom . Dosiaľ sa mu nepodarilo postúpiť na majstrovstvá sveta, ale premiérový postup zaznamenalo na majstrovstvách Európy. Vo februári 2022 mu patrilo vo svetovom futsalovom rebríčku 23. miesto. Od augusta 2017 vedie družstvo Marián Berky.
Vrcholné podujatia.
Na Majstrovstvách sveta FIFA sa slovenskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine, ktorú organizovalo Slovinsko, na nepostupovom štvrtom mieste. O 4 roky neskôr skončilo v lotyšskej kvalifikačnej skupine posledné, keď iba remizovalo s domácim . Na ďalších 2 kvalifikáciách na MS vyhralo dva zápasy v skupine a skončilo v nich zhodne na 2. mieste. V kvalifikácii na MS 2012 sa druhým miestom kvalifikovalo do play-off, v ktorom po dvoch hladkých prehrach podľahlo favizovanému .
Rovnako sa družstvo neprebojovalo ani na Majstrovstvá Európy UEFA. Absolvovalo spolu 9 kvalifikácií, prvú v roku 1996, kde skončilo za a tretie. V ďalších dvoch kvalifikáciách prehralo všetky zápasy a skončilo v skupine bez bodu posledné. Kvalifikačnú skupinu na ME 2003 organizoval Lučenec a družstvo v nej skončilo druhé za postupujúcou . O 2 aj 4 roky neskôr sa situácia opakovala, keď družstvo obsadilo zhodne druhú priečku za Ukrajinou. Druhé za postupujúcim skončilo aj roku 2009, keď organizovalo kvalifikačnú skupinu na ME 2010 práve Španielsko. Najväčšiu šancu na postup malo o 2 roky neskôr, keď v rumunskom Tirgu Mures zvíťazilo v 2 stretnutiach, vinou horšej vzájomnej bilancie s ďalšími dvoma tímami s rovnakým počtom bodov však skončilo na nepostupujúcom 3. mieste. V kvalifikačnej skupine na ME 2014, ktorú oragnizovala Bratislava, skončilo družstvo opäť na 3. mieste, čo mu však zaručovalo účasť v dvoj-zápasovom play-off. V obidvoch dueloch s však prehralo a nekvalifikovalo sa. Najväčší úspech dosiahlo kvalifikovaním sa na finálový turnaj ME 2022 a následným postupom do štvrťfinále turnaja.
Štatistiky.
 Slovensko (Moskva, Sovietsky zväz, 21. marec 1992)
 Slovensko (Knurów, Poľsko, 20. február 1993)
 (Žilina, 30. január 1994)
 (Ľubľana, Slovinsko, kvalifikácia na MS 2000, 20. február 2000)&lt;br&gt;
 (Trnava, 22. október 2003)
 Slovensko (Szekszárd, Maďarsko, 20. marec 1995)
"Tabuľka sumarizuje zápasy od 21. marca 1992 do 5. júna 2019"
Zostava.
Zostava mužstva na ME 2022:
Hlavní tréneri.
Zoznam:
Glad You Came

„Glad You Came“ je skladba írsko-britského boy bandu The Wanted z ich druhého štúdiového albumu "Battleground". Bola vydaná ako druhý singel z albumu dňa 10. júla 2011. Túto dance-popovú skladbu napísali Steve Mac, Wayne Hector a Ed Drewett a produkoval ju Steve Mac. V írskom rebríčku Cairt Singil na hÉireann a britskom rebríčku UK Singles Chart sa umiestnila na 1. mieste.
Mexicko-americká vojna

Mexicko-americká vojna (iné názvy: Prvá americká intervencia, Mexická vojna) bol ozbrojený konflikt medzi Spojenými štátmi a Mexikom v rokoch 1846 až 1848. Vojne predchádzala Texaská revolúcia v roku 1836 a pripojenie Texasu, ktorý Mexičania stále považovali za svoje územie, k USA.
Americké sily uskutočnili inváziu do Nového Mexika, Kalifornskej republiky a do severného Mexika; medzitým americké námorníctvo uskutočnilo blokádu a prevzalo niekoľko pevností na pobreží Tichého oceánu, v provincii Alta California a Baja California. Ďalšia americká armáda dobyla hlavné mesto Mexiko a prinútila Mexiko odovzdať severné teritóriá Spojeným štátom.
Rozšírenie USA k pobrežiu Tichého oceánu bolo cieľom prezidenta Jamesa K. Polka, vodcu Demokratickej strany. Opozícia, konkrétne strana Whigov, vojnu kritizovala. Hlavným dôsledkom vojny bolo odstúpenie území Alta California a Nové Mexiko Spojeným Štátom za čiastku 18 miliónov dolárov. Okrem toho USA odpustili Mexiku tie pôžičky, ktoré mexická vláda dlhovala americkým občanom. Mexiko akceptovalo Rio Grande ako hraničnú rieku a stratu Texasu.
Texaská revolúcia

Texaská revolúcia alebo Texaská vojna za nezávislosť bol ozbrojený konflikt medzi Mexikom a osadníkmi dnešného amerického štátu Texas, vtedy súčasti mexického štátu Coahuila y Tejas. Vojna trvala od 2. októbra 1835 do 21. apríla 1836, no námorná vojna medzi Mexikom a Texasom trvala až do štyridsiatych rokov 19. storočia.
Nepriateľstvo medzi mexickou vládou a americkými osadníkmi v Texase a mnohými osadníkmi mexického pôvodu sa začalo v roku 1835, keď mexický prezident a generál Antonio López de Santa Anna zrušil federálnu ústavu z roku 1824 a vyhlásil novú ústavu v roku 1835. Nové zákony boli v Mexiku nepopulárne a viedli k mnohým hnutiam za nezávislosť a násilnostiam v niekoľkých mexických štátoch. V Texase sa vojna začala 2. októbra 1835 bitkou pri Gonzales. Počiatočné úspechy texaskej armády skončili zdrvujúcou porážkou na rovnakom mieste o niekoľko mesiacov. Vojna sa skončila bitkou pri San Jancinto, pri ktorej generál Sam Houston priviedol texaskú armádu k víťazstvu. Výsledkom vojny bolo vytvorenie Texaskej republiky v roku 1836.
Rue Montmartre

Rue Montmartre je ulica v Paríži. Prechádza 1. a 2. obvodom. Je pomenovaná podľa parížskeho kopca Montmartre.
Poloha.
Ulica začína za kostolom sv. Eustacha na križovatke s ulicami Rue Rambuteau a Rue Montorgueil a končí pri križovatke s Boulevard Montmartre a Boulevard Poissonnière. Ulica je orientovaná z juhu na sever, kde na ňu nadväzuje Rue du Faubourg-Montmartre.
Dejiny.
Ulica získala svoju trasu okolo roku 1137, kedy Ľudovít VI. vytvoril tržnicu Les Halles. Ulica sa napojila na starú cestu vedúcu z Paríža na Montmartre a stala sa jednou z hlavných ciest v štvrti. Časť ulice, ktorá sa nachádzala vo vnútri mestských hradieb sa nazývala "Rue de la Porte Montmartre" (ulica Montmarterskej brány), ktorá bola v mieste dnešného domu č. 30.
V dome č. 146 na rohu s ulicou "Rue du Croissant" je Café Crescent, kde bol 31. júla 1914 zavraždený Jean Jaurès.
Zoznam nábreží v Paríži

Zoznam nábreží v Paríži obsahuje všetky nábrežia pozdĺž Seiny a parížskych vodných kanálov:
Quai de la Corse

Quai de la Corse ("Korzické nábrežie") je nábrežie v Paríži na brehu rieky Seiny. Nachádza sa v 4. obvode.
Poloha.
Nábrežie vedie po severnom okraji ostrova Cité medzi mostami Arcole a Change. Uprostred nábrežia je ešte most Notre-Dame. Začína na križovatke s ulicou Rue d'Arcole, kde naň nadväzuje Quai aux Fleurs a končí pri Boulevard du Palais, odkiaľ pokračuje po prúde Quai de l’Horloge.
Dejiny.
Nábrežie vzniklo na začiatku 19. storočia pod názvom "Quai Napoléon". V roku 1816 bolo premenované na "Quai de la Cité", v roku 1834 opäť na "Quai Napoléon" a v roku 1879 na "Quai aux Fleurs" podľa neďalekého kvetinového trhu. V roku 1929 získala západná polovica nábrežia svoj dnešný názov "Quai de la Corse" podľa ostrova Korzika.
Quai de Valmy

Quai de Valmy ("nábrežie Valmy") je nábrežie v Paríži. Nachádza sa v 10. obvode. Nábrežie je pomenované podľa francúzskeho mesta Valmy, pri ktorom sa 20. septembra 1792 odohrala bitka v ktorej Francúzsko porazilo Prusko.
Poloha.
Nábrežie vedie pozdĺž celého pravého, západného brehu kanálu Saint-Martin. Začína na križovatke s ulicou Rue du Faubourg-du-Temple, kde sa vodný kanál vynára z podzemia, a končí pri križovatke s ulicou "Rue La Fayette". Vedie v smere z juhu na sever.
Kolumbárium

Kolumbárium (lat.) môže byť:
Around the World

„Around the World“ je skladba francúzskej elektronickej dvojice Daft Punk z ich debutového albumu "Homework". Ako singel bol vydaný v rovnakom roku ako album a následne sa stal veľkým klubovým hitom a dosiahol 1. miesta v dance rebríčkoch. Skladba je známa opakovaním názvu v texte. Hudobné video režíroval Michel Gondry a choreografiu robila Blanca Li. Kľúčovým hákom je stabilná basová linka a vocoderom upravený hlas, spievajúci "around the world" v nepretržitom reťazci. Výraz sa v albumovej verzii skladby vyskytuje 144-krát, a v radio edite 80-krát.
Slovenské pedagogické nakladateľstvo – Mladé letá

Vydavateľstvo Slovenské pedagogické nakladateľstvo - Mladé letá, s. r. o. je slovenské vydavateľstvo, ktoré vzniklo v roku 2003 spojením dvoch renomovaných vydavateľstiev, Slovenského pedagogického nakladateľstva a vydavateľstva Mladé letá, s. r. o.
Spojené vydavateľstvá.
Program vydávania kníh odkazuje na existenciu dvoch vydavateľstiev. Redakcie SPN a ML majú v kontaktoch uvedené dve rôzne telefónne čísla, aj keď tieto za sebou nasledujú. SPN sa sústredí na učebnice pre všetky typy škôl vrátane „učebníc pre sluchovo a zrakovo postihnutých“. Vydavateľstvo sa spolu s autormi zúčastňuje konkurzov, ktorá vypisuje Ministerstvo školstva SR. Druhý okruh literatúry patrí tiež do kategórie vzdelávacej, knihy sú určené na voľný trh. Spojené vydavateľstvo dostalo nový ISBN kód 80-10.
Slovenské národné družstvo amerického futbalu mužov

Slovenské národné družstvo amerického futbalu mužov je národné družstvo mužov, ktoré reprezentuje Slovensko v medzinárodných súťažiach a priateľských zápasoch v americkom futbale. Funguje pod záštitou Slovenskej asociácie amerického futbalu (SAAF). Do roku 2017 odohralo 6 zápasov, v ktorých zalaždým prehralo. Najviac hráčov je z najstaršieho slovenského celkuBratislava Monarchs. V roku 2013 sa stal trénerom reprezentácie Martin Kocian, ktorý vystriedal Ľudovíta Gálku.
Družstvo U19.
V roku 2016 vznikla slovenská reprezentácia do 19 rokov. Mladí Slováci pod vedením Petra Meluša vo svojom prvom medzinárodnom zápase zvíťazili nad Maďarskom v Székesféhérvári 14 : 6.
Akustická hudba

Akustická hudba je hudba, ktorá používa hudobné nástroje, ktoré hrajú bez použitia zvukovej techniky, elektrických a elektronických nástrojov. Slovné spojenie "akustická hudba" sa začal používať po príchode elektrických nástrojov, ako elektrická gitara, elektrické husle, elektrický organ a syntetizátor. V 90-tych rokoch sa zvýšila obľúbenosť tohto druhu hudby a televízna stanica MTV začala vysielať program "MTV Unplugged", v ktorom akustická hudba bola väčšinou zosilnená cez rôzne elektrické zosilňovače.
Martin Munkácsi

Martin Munkácsi (* 18. máj 1896, Kolozsvár, Rakúsko-Uhorsko † 13. júl 1963, New York, USA) bol maďarský fotograf, ktorý pracoval v Nemecku a v USA.
Životopis.
Narodil sa ako Márton Mermelstein – jeho otec, Lipton Mermelstein, zmenil priezvisko rodiny kvôli antisemitským názorom.
V Nemecku bol predstaviteľom modernej fotožurnalistiky podobne ako Erich Salomon, Tim N. Gidal, Wolfgang Weber, Alfred Eisenstaedt a Felix H. Man. Pracoval pre magazín Berliner Illustrierte Zeitung.
Shunosaurus

Shunosaurus je vyhynutý rod bylinožravého dinosaura zo skupiny Sauropoda, ktorý žil v období strednej jury na území dnešnej Číny. Jeho jediný druh je Shunosaurus lii.
Prvé kostrové pozostatky tohto dinosaura sa našli už v roku 1977. Odvtedy sa našlo vyše 20 takmer úplných kostier. To nám umožňuje viac ako dobrú predstavu o tom, ako tento dinosaurus vyzeral a žil. 
Opis.
Všeobecne sa uvádza, že dorastal do dĺžky 9 až 11 metrov. Charakteristickým znakom tohto sauropóda bolo kyjovité zakončenie chvosta s ostňami, ktoré zrejme slúžilo ako veľmi účinná zbraň proti dravcom. To sa objavilo iba u tohto druhu sauropóda. Na rozdiel od väčšiny ostatných sauropódov mal nozdry umiestnené nižšie na lebke a malé zuby s predĺženými korunkami. O svoje biotopy sa delil napríklad s rodom Omeisaurus, Protognathosaurus alebo Huayangosaurus.
Klasifikácia.
Presná klasifikácia tohto dinosaura je náročná. V jednej štúdii z roku 1995 bol spolu s ďalšími čínskymi sauropódmi zaradený do čeľade Euhelopodidae.
V kultúre.
Shunosaurus sa objavuje v tretej epizóde amerického televízneho dokumentu Dinosaur Revolution z roku 2011.
Posuvný pohyb

Posuvný pohyb (iné názvy: translačný pohyb, translácia, postupný pohyb, posunutie) je taký pohyb tuhého telesa, pri ktorom všetky body telesa konajú pohyb po rovnakých, iba navzájom posunutých trajektóriach.
Rýchlosti jednotlivých bodov telesa sú pri posuvnom pohybe rovnaké, preto sa dá skúmaním posuvného pohybu prejsť na skúmanie pohybu jediného z bodov, najčastejšie ťažiska. Kinetická energia Ek tuhého telesa pri posuvnom pohybe: 
formula_1, kde